cyanic-selkie/wikianc huggingface dataset:
Penka Metodieva
Metodieva saavutti Bulgarian naisten maajoukkueessa olympiahopeaa Moskovassa 1980, olympiapronssia Montréalissa 1976, EM-hopeaa Bulgariassa 1972 ja EM-pronssia Ranskassa 1976. Hän kuului Bulgarian kokoonpanoon myös vuosien 1970, 1974 ja 1978 EM-kilpailuissa.
Girls’ Generationin diskografia
Tämä on eteläkorealaisen tyttöyhtyeen Girls' Generation diskografia (koreaksi So Nyuh Shi Dae/So Nyeo Shi Dae, josta lyhenteenä SNSD). SNSD on ollut musiikkibisneksessä vuoden 2007 puolivälistä asti, jolloin yhtye debytoi. He ovat tällä hetkellä julkaisseet kolme täyspitkää albumia, kolme minialbumia ja kaksi uudelleenpakattua albumia. He ovat myös osallistuneet laulamiseen monissa Etelä-Korean draamoissa sekä osallistuneet yhdessä SM artistien kanssa albumiin "2007 Winter SMTown - Only Love". Heidän debyytti kappale oli nimeltään "Into the New World", joka julkaistiin vuonna 2007. Yhtye on myynyt yli 100 000 kappaletta, kullekin heidän viidelle albumilleen.
Arabiliitto
Arabiliitto ( al-Jāmiʻa al-ʻArabiyya) tai Arabivaltioiden liitto ( JāmiArabiyya) on arabimaiden järjestö.
Toiminta
Arabiliitto pyrkii lähentämään jäsenmaiden välisiä suhteita, koordinoimaan niiden talous-, kulttuuri ja turvallisuuspolitiikkaa sekä säilyttämään jäsentensä itsenäisyyden ja suvereniteetin. Poliittisesti järjestön tehtävä on arabimaailman etujen ja kansallisten tavoitteiden puolustaminen yhteisten toimintasuunnitelmien toteutuksen kautta niin alueellisesti kuin kansainvälisestikin. Järjestö myös sovittelee jäsenmaiden välisiä kiistoja rauhanomaisesti.
Arabiliitto koostuu neuvostosta, sihteeristöstä sekä 11 erikoistuneesta eri alojen ministerivaliokunnasta (informaatio, sisäiset asiat, oikeus, asuminen, liikenne, sosiaaliasiat, nuoriso ja urheilu, terveys, ympäristö, tietoliikenne ja sähkö). Järjestö toimii YK:n puitteissa, jossa järjestön pääsihteeri on tarkkailijana. Sillä on pysyvät YK-lähetystöt New Yorkissa ja Genevessä sekä Afrikan unionin lähetystö Addis Abebassa.
Historia
Arabiliiton perustivat Kairossa 22. maaliskuuta 1945 Egypti, Irak, Jemen, Jordania, Libanon, Saudi-Arabia ja Syyria. Liiton päämaja siirrettiin vuonna 1979 Kairosta Tunisiin vastalauseena Camp Davidin rauhansopimukselle. Egyptin sallittiin palata täysjäseneksi vuonna 1989 ja päämaja palautettiin Kairoon 1990. Vuonna 2011 Arabiliitto tuki YK:n päätöslauselmaa, joka valtuutti Libyan johtaja Gaddafin vastaiset toimet, ja se erotti Syyrian jäsenyydestään maan opposition vainojen johdosta. Järjestö on myös esimerkiksi tukenut Palestiinan pyrkimyksiä saada YK:n tunnustus sekä pyrkinyt saamaan Israel vetäytymään kiistanalaisilta alueilta.
Jäsenet
right|thumb|Arabiliiton jäsenmaat
Maria Lea Pedini-Angelini
Maria Lea Pedini-Angelini (s. 1954) on entinen San Marinon kapteenivaltionhoitaja eli valtionpäämies. Maan kapteenivaltionhoitajat ovat virassa puoli vuotta ja heitä on kerrallaan kaksi.
Pedini-Angelini opiskeli taidetta Bolognan yliopistosta ja valmistui vuonna 1976. Vuodesta 1983–2006 ulkoministeriön alaisuudessa toimivan kulttuurin ja tiedotuksen osastolla.
Pedini-Angelini hoiti kapteenivaltionhoitajan virkaa huhtikuun alusta lokakuuhun alkuun 1981 yhdessä Gastone Pasolinin kanssa. Pedini-Angelini oli San Marinon ensimmäinen naispuolinen kapteenivaltionhoitaja. Hän on toiminut myöhemmin maansa ulkoministerinä ja Pohjoismaiden suurlähettiläänä (Ruotsissa vuonna 1995 ). Maria Lea Pedini-Angelini on puoluekannaltaan San Marinon kristillisdemokraatti.
Vuonna 2016 San Marinon postitoimisto julkaisi postimerkin Pedini-Angelinin virkaanastujaisten 35-vuotispäivän kunniaksi. Lisäksi hänelle on myönnetty seuraavat kunniamerkit:
Konveksi funktio
Reaaliarvoinen funktio voi olla konveksi eli alaspäin kupera, konkaavi eli ylöspäin kupera, kumpikin tai ei kumpikaan. Tyyppiesimerkki konveksista funktiosta on toisen asteen polynomi x^2.
Määritelmä
thumb|250px|Funktio on konveksi, jos janan pisteiden arvot ovat suurempia tai yhtäsuuria kuin funktion arvot.
Olkoon A reaalilukujen osajoukko ja f: A \to \R funktio.
Funkio f on konveksi, jos kaikille x, y \in A ja.
Epäyhtälön oikea puoli on pisteiden (x,f(x)) ja (y,f(y)) kautta kulkevan suoran arvo x:n ja y:n välisessä pisteessä ja vasen puoli on funktion arvo samassa pisteessä. Geometrisesti määritelmä siis tarkoittaa, että minkä tahansa funktion kuvaajan kahden pisteen kautta piirretyn janan kaikki pisteet ovat funktion yläpuolella tai että jana sivuaa kuvaajaa.
Ominaisuuksia
Konveksilla funktiolla on seuraavat ominaisuudet:
Konkaavi funktio
thumb|250px|Funktio on konkaavi, jos janan pisteen arvot ovat pienempiä tai yhtäsuuria kuin funktion arvot.Funktio f on konkaavi, jos
Toisin sanoen funktio f on konkaavi, jos funktio -f on konveksi.
Turvallisuusvalvojan erikoisammattitutkinto
Turvallisuusvalvojan erikoisammattitutkinto on yksityisen turvallisuusalan erikoisammattitutkinto, joka antaa pätevyyden vartioimisliikkeen vastaavaksi hoitajaksi. Tutkinnosta käytetään yleisesti lyhennettä TVEAT. Vuoden 2017 alussa voimaan astuneen lain yksityisistä turvallisuuspalveluista mukaan vain turvallisuusvalvojan erikoisammattitutkinnon suorittanut henkilö voi toimia turvallisuusalan elinkeinoluvan haltijan vastaavana hoitajana. Tämä vahvistaa yksityiselle turvallisuusalalle räätälöidyn turvallisuusvalvojan erikoisammattitutkinnon asemaa alan esimiestutkintona.
Tutkinnon muodostuminen
Lähde: Tutkintotodistuksen saamiseksi on suoritettava vähintään 180 osaamispisteen kokonaisuus jonka täytyy sisältää seuraavat tutkinnon pakolliset osat: Valinnaiset osat:
Turvallisuusvalvojan erikoisammattitutkinnon suorittanut voi toimia turvallisuusalan elinkeinon harjoittajana tai tämän palveluksessa olevana vastaavana hoitajana yksityisellä turvallisuusalalla. Koulutuksen suorittanut voi lisäksi toimia yksityisen turvallisuusalan lisäksi esimerkiksi elinkeinoelämän tai viranomaisorganisaatioiden palveluksessa esimiehenä sekä asiantuntijatehtävissä.
Turvallisuusalan elinkeinon haltijan vastaavaksi hoitajaksi hyväksymisen edellytyksenä olevat koulutusvaatimukset on määritelty sisäministeriön asetuksessa vartijan ja järjestyksenvalvojan koulutuksesta ja voimankäyttövälineiden koulutuksesta sekä turvallisuusalan elinkeinoluvan haltijan vastaavan hoitajan koulutuksesta (878/2016) 12 §:ssä. Kyseisen pykälän mukaan vastaavan hoitajan koulutus koostuu turvallisuusvalvojan erikoisammattitutkinnosta. Henkilö voidaan hyväksyä vartioimisliikkeen vastaavaksi hoitajaksi lain yksityisistä turvallisuuspalveluista (1085/2015) 77 §:n perusteella, jos hän on suorittanut hyväksytysti edellä mainitun koulutuksen sekä täyttää muut lainsäädännössä hänelle asetetut edellytykset.
Koulutus on suunnattu esimiestehtävässä työskenteleville tai siihen suuntautuville. Myös yritysten ja laitosten turvallisuudesta vastaavina henkilöinä, suojelujohtajina tai turvallisuuspäälliköinä työskentelevät hakeutuvat koulutukseen. Tutkinto suoritetaan näyttötutkinnoin yleisimmin oppisopimuskoulutuksena.
Turvallisuusvalvojan erikoisammattitutkinnon suorittanut tietää yksityisen turvallisuusalan työtehtävät ja palvelut ja niiden suorittamiseen liittyvät oikeudet ja velvollisuudet sekä tarvittavilta osin turvallisuusalan työtehtäviin liittyvän lainsäädännön. Hän tuntee yksityisen turvallisuusalan työtehtäviä sivuavat viranomaisorganisaatiot, niiden ydintehtävät sekä yritysturvallisuuden osa-alueet. Hän tietää lisäksi yksityisen turvallisuusalan työtehtäviin liittyviä riskejä ja yleisimpiä poikkeamatilanteita ja osaa toimia työturvallisuuden edellyttämin tavoin. Hän tuntee myös erilaisten ympäristöjen vaikutuksen toiminnan luonteeseen tilanteen sekä lainsäädännön kannalta.
Koulutusta järjestävät monet aikuiskoulutuskeskukset jotka tarjoavat muutakin turvallisuusalan koulutusta.
Irwin Goodmanin lauluja
Irwin Goodmanin lauluja on suomalaisen laulajan Matti Johannes Koivun kolmas studioalbumi. Se julkaistiin 27. helmikuuta 2008. Levy sisältää akustisia versioita Irwin Goodmanin kappaleista koko tämän uran varrelta.
Albumi debytoi Suomen virallisen listan sijalla 11.
Kappaleet
Sävellykset Irwin Goodman, paitsi 8. Kassu Halonen ja 10. Rudolf Holtz. Sanoitukset Emil Retee, paitsi 4. Vexi Salmi.
Palmer (Alaska)
Palmer on kaupunki Matanuska-Susitnan piirikunnassa, Alaskan osavaltiossa, Yhdysvalloissa. Sen väkiluku oli 5 888 vuonna 2020. Kaupunki toimii Matanuska-Susitnan piirikunnan hallintokeskuksena.
Väestö
Vuonna 2020 kaupungin asukkaista valkoisia oli 75,1 %, alkuperäisasukkaita 8,6 %, mustia 3,0 % ja aasialaisia 1,2 %.
Batkivštšyna
Yleisukrainalainen liitto "Batkivštšyna" (, myös Isänmaa) on Julija Tymošenkon johtama ukrainalainen puolue. Se on perustettu 1999.
Lokakuun 2014 parlamenttivaaleissa puolue sai 5,68 prosentin ääniosuuden ylittäen kuudenneksi suurimpana poliittisena puolueena viiden prosentin valtakunnallisen äänikynnyksen. Se sai 19 kansanedustajaa Ukrainan parlamenttiin. Puolue oli nousemassa myös Ukrainan viiden puolueen hallituskoalitioon.
Historiaa ja vaaleja
thumb|160px|left| Isänmaa-puolueen johtaja Julija Tymošenko (2014) Tymošenko on johtanut puoluetta sen toisesta puoluekokouksesta, joulukuusta 1999 lähtien. Vuonna 2002 puolue muodosti Julija Tymošenkon ryhmittymä -vaalilistan, johon kuuluivat myös Tasavaltalaispuolue "Sobor" ja Ukrainan sosiaalidemokraattinen puolue ja Ukrainan konservatiivinen tasavaltalaispuolue. Lista sai 7,24% äänistä ja sijoittui neljänneksi.
Vuoden 2004 presidentinvaaleissa Batkivštšyna tuki Viktor Juštšenkoa. Sen aktivistit osallistuivat aktiivisesti Oranssiin vallankumoukseen. Tymošenkosta tuli pääministeri ja Oleksandr Turtšynov nimitettiin Ukrainan turvallisuuspalvelun (SBU) johtajaksi.
Puolueeseen liittyi vuonna 2005 Mihail Brodskyin Jablaka-puolue. Brodskyi kuitenkin erosi kannattajineen 2007 ja perusti uuden puolueen. Myöhemmin samana vuonna Bogdan Gubskyin Yhtenäinen Ukraina liittyi puolueeseen.
Varjohallitus
Varjohallitus on enemmistöparlamentarismiin kuuluva opposition muodostama ryhmä kansanedustajia, jotka jakavat keskenään hallituksen valvontaan liittyviä tehtäviä hallituksen ministereitä vastaavin tehtäväjaoin. Näin oppositiopolitiikka kattaa mahdollisimman hyvin hallituspolitiikan, ja opposition voitettua vaalit varjohallituksen ministeristä voi tulla valvomansa ministerin seuraaja.
Batkivštšyna
Historiaa ja vaaleja
Vuoden 2006 vaaleissa Julija Tymošenkon ryhmittymään kuului Batkivštšynan lisäksi vain Ukrainan sosialistinen puolue. Lista sai 22,3 % äänistä.
Varjohallitus
Järjestelmä sopii hyvin kaksipuoluejärjestelmään, jossa seuraavan hallituksen kokoonpano on paljolti pääoppositiopuolueen määriteltävissä ja näin ollen hallituksenvaihdoksen jälkeinen ministeri on tiedossa. Britanniassa varjohallitus on vakiintunutta poliittista käytäntöä.
Batkivštšyna
Historiaa ja vaaleja
Vuoden 2007 ennenaikaissa vaaleissa puolue sai 30,7 % äänistä ja sijoittui toiseksi. Tymošenkosta tuli uudelleen pääministeri. Hän oli myös ehdokas vuoden 2010 presidentinvaaleissa.
Vuosina 2011–2012 puolueblokit olivat kiellettyjä. Kansan itsepuolustus -puolue liittyi Batkivštšynaan joulukuussa 2011.
Vuoden 2012 vaaleihin Batkivštšyna muodosti liiton johon kuuluivat Uudistusten ja järjestyksen puolue, Ukrainan kansanliike (Ruh), Arseni Jatsenjukin Muutosrintama, Ukrainan puolesta, Kansan itsepuolustus, Kansalaiskanta (, entinen Mahtava Ukraina) ja kristillissosiaalinen puolue. Ukrainan sosiaalidemokraattinen puolue erotettiin ryhmittymästä koska sitä syytettiin yhteistyöstä hallituksen kanssa. Yhteislistan nimeksi tuli Yhdistynyt oppositio - Isänmaa, ja se keräsi 25,6 % äänistä.
thumb|270px|Batkivštšynan kannatus (% annetuista äänistä) Ukrainan eri alueilla lokakuun 2014 ylimääräisissä parlamenttivaaleissa. Uudistusten ja järjestyksen puolue ja Muutosrintama liittyivät myöhemmin Batkivštšynaan.
2014 ylimääräiset parlamenttivaalit
Vuoden 2014 ylimääräisissä parlamenttivaaleissa puolueen kannautus romahti 5,68 prosenttiin, mutta se ylitti yhä viiden prosentin valtakunnallisen äänikynnyksen. Puolue sai yhteensä 19 kansanedustajaa Ukrainan parlamenttiin. Edustajista 17 kertyi puoluelistan saaman valtakunnallisen kannatuksen kautta. Lisäksi kaksi kansanedustajaa voitti paikan vaalipiiristään.
Ture Axelsson
Ture Wilhelm Axelsson (3. heinäkuuta 1921 Helsinki – 2. elokuuta 2012 ) oli suomalainen ratameloja, olympiamitalisti ja maailmanmestari.
Axelsson voitti yhdessä Nils Björklöfin kanssa kaksi pronssimitalia Lontoon kesäolympialaisissa 1948 kajakkikaksikoiden 1 000 ja 10 000 metrin matkoilla. Viikko olympialaisten jälkeen he voittivat MM-kultaa 500 metrillä.
Axelsson voitti yhteensä 11 Suomen mestaruutta kajakkiyksiköissä ja -kaksikoissa ja lisäksi viestimestaruuksia. Hän toimi Suomen Kanoottiliiton johtokunnassa 1940-luvulla.
Víctor Muñoz
Víctor Muñoz Manrique (s. 15. maaliskuuta 1957) on espanjalainen jalkapallovalmentaja ja entinen keskikenttäpelaaja.
Ura pelaajana
Muñoz, joka pelaajana kantoi nimeä Víctor, pelasi uransa huippuvuodet Real Zaragozassa ja Barcelonassa 1970- ja 1980-luvuilla esiintyen joukkueiden paidassa 332 pääsarjaottelussa ja tehden 25 maalia. Muñoz siirtyi Barcelonasta Sampdoriaan 1988 ja oli ensimmäinen espanjalainen Serie A:ssa. Kaudella 1990–1991 Muñoz pelasi vielä Skotlannissa St. Mirrenin joukkueessa, johon hän siirtyi yhdessä entisen joukkuetoverinsa Steve Archibaldin kanssa, ennen uransa päättämistä Zaragozassa vuonna 1991.
Espanjan maajoukkueessa Muñoz pelasi 1980-luvulla 60 A-maaottelua ja teki niissä 3 maalia. Hän oli mukana EM-hopeaa voittaneessa Espanjan joukkueessa 1984. Hän oli myös 1986 MM-joukkueessa Meksikon kisoissa sekä EM-kisoissa 1988.
Ura valmentajana
Muñoz aloitti valmennusuransa tammikuussa 1996 Espanjan toiseksi korkeimmalla sarjatasolla Segunda Divisiónissa Mallorcan joukkueessa, jota hän valmensi puolitoista kautta. Seuraavina vuosina hän valmensi Logroñésia ja Lleidaa ennen siirtymistään Villarrealin päävalmentajaksi 2000. Muñoz luotsasi juuri Primera Divisiónin noussutta joukkuetta kaksi kautta ilman suurempaa menestystä.
Kesken kauden 2003–2004 Muñoz palasi synnyinkaupunkiinsa ja ryhtyi Real Zaragozan päävalmentajaksi. Joukkue voitti saman kauden aikana hänen johdollaan Espanjan cupin ja Espanjan supercupin, joiden loppuotteluissa kaatuivat Real Madrid 3–2 ja Valencia 4–1. Kaudella 2005–2006 joukkue selvisi uudelleen cupin loppuotteluun, mutta hävisi Espanyolille 4–1.
Lokakuussa 2006 Muñoz siirtyi kreikkalaisseura Panathinaikosin päävalmentajaksi. Hän sai potkut tehtävistä toukokuussa 2007 ollen 18 valmentaja 10 viimeisen vuoden aikana. Kesällä 2007 Muñoz palasi Espanjaan ja huelvalaisen Recreativon päävalmentajaksi. Hänen johdollaan Recreativo taapersi Primera Divisiónin häntäpäässä ja helmikuussa 2008 seurajohdon mitta tuli täyteen. Muñoz sai potkut 4. helmikuuta Recreativon voitottomien otteluiden putken kasvettua jo seitsemään. Muñozin seuraajaksi nimettiin reservijoukkueen valmentaja Manolo Zambrano.
Kesällä 2008 Muñoz palkattiin kahdella edellisellä kaudella Espanjan cupin loppuotteluun yltäneen Getafen päävalmentajaksi. Sopimus on kaksivuotinen. 27. huhtikuuta 2009 Muñoz erotettiin päävalmentajan tehtävästä, vain viisi kierrosta ennen sarjakauden päätöstä.
Muñoz palasi valmennustehtäviin tammikuun 2011 alussa tehtyään sopimuksen Venäjän valioliigassa kahdenneksitoista sijoittuneen FK Terek Groznyin kanssa. Pesti päättyi kuitenkin jo 17. tammikuuta, kun Muñoz ja Terek purkivat sopimuksen. Muñoz oli jo aloittanut työt seuran harjoitusleirillä, mutta sopimukseen liittyneiden epäselvyyksien vuoksi yhteistyö päättyi alkumetreille.
Syyskuun alussa 2011 Muñozista tuli tšetšeeniomisteisen sveitsiläisseura Neuchâtel Xamax'n uusi päävalmentaja. Kauden aikana Xamax'n talousongelmat syvenivät ja lopulta seura ajautui konkurssiin tammikuussa 2012. Muñoz jätti tehtävänsä konkurssin vuoksi. Joulukuussa 2012 Muñoz palasi valmentamaan Sveitsiin, kun FC Sion palkkasi hänet päävalmentajaksi. Hän sai kuitenkin potkut jo helmikuun lopussa 2013, vaikka Sion oli Sveitsin liigassa neljäntenä.
Maaliskuussa 2014 Muñoz palasi Real Zaragozan päävalmentajaksi. Hänen johdollaan Zaragoza onnistui säilyttämään sarjapaikkansa Segundassa, jonka putoamiskamppailuun takavuosina liigassa menestynyt seura oli vajonnut. Kaudella 2014/15 seura lähti tavoittelemaan nousua takaisin liigaan. Peliesitykset Muñozin alaisuudessa eivät seurajohtoa tyydyttäneet ja hän sai potkut marraskuun lopulla 2014 Zaragozan ollessa sarjassa kahdeksantena.
Shalom (albumi)
Shalom on Marion Rungin vuonna 1972 julkaistu albumi, joka sisältää juutalaisia lauluja hepreaksi ja jiddišiksi laulettuna.
Vivien Halász
Vivien Halász (s. 17. maaliskuuta 1990) on unkarilainen karateka. Hän on saavuttanut kolmesti EM-pronssia katassa ja MM-pronssia joukkuekisoissa.
Sademies
Sademies on parhaan elokuvan Oscarin 1988 voittanut yhdysvaltalainen draamaelokuva. Sen on ohjannut Barry Levinson, käsikirjoittanut Barry Morrow ja Ronald Bass, ja sen pääosia näyttelevät Dustin Hoffman, Tom Cruise ja Valeria Golino.
Sademies oli ehdolla kahdeksaan Oscar-palkintoon. Se voitti niistä neljä: parhaan elokuvan, parhaan miespääosan (Dustin Hoffman), parhaan ohjauksen (Barry Levinson) ja parhaan alkuperäisen käsikirjoituksen (Ronald Bass ja Barry Morrow). Elokuva palkittiin myös parhaan draamaelokuvan Golden Globella ja Hoffman ansaitsi Globen parhaasta miespääosasta draamaelokuvassa.
Vivien Halász
Kilpaura
Halasz voitti ensimmäisen merkittävän mitalinsa Serbiassa 2010 oltuaan katassa EM-kilpailun kolmas.
Sademies
The New York Timesin kriitikot valitsivat Sademiehen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.
Vivien Halász
Kilpaura
Maaliskuussa 2012 Halasz saavutti hopeaa Espanjan mestaruuskilpailuissa katassa. Kesäkuussa Halasz kilpaili All American Openissa katassa ja kumitessa. Katassa hän sijoittui neljänneksi sushiho katalla ja kumitessa Halasz saavutti pronssia kevytsarjassa voitettuaan Karine Corriveaun. Myöhemmin syyskuussa hän otteli kumitessa Galizia cupissa, Puolassa. Halasz saavutti pronssia alle 65-kiloisten sarjassa.
Sademies
Juoni
Elokuva kertoo omahyväisestä liikemiehestä Charlie Babbittista (Cruise), joka kuulee, että hänen isänsä on kuoltuaan jättänyt koko omaisuutensa autistiselle veljelle Raymondille (Hoffman), jonka olemassaolosta Charlie ei ollut aikaisemmin tiennyt. Hän pyrkii rahan toivossa tekemisiin veljensä kanssa ja kaappaa tämän mukaansa hoitokodista, jossa tämä siihen asti on asunut. Matkan edistyessä hän kuitenkin ystävystyy veljensä kanssa, mikä vaikuttaa positiivisesti myös Raymondiin.
Vivien Halász
Kilpaura
Syyskuussa 2013 Halasz saavutti ensimmäistä kertaa mitalin All American Openissa katassa, jossa tuloksena oli pronssia. Hän esitti Sushino katan.
Sademies
Tausta
Raymondilla on savant-kykyjä, ja roolihahmo perustuu osittain Kim Peekiin. Näyttelijä Dustin Hoffman tapasi rooliin valmistautuessaan myös monia muita autistisia henkilöitä, kuten Peter Guthrien. Elokuvan DVD-version lisämateriaalit kertovatkin elokuvan malleina olleista autistisista henkilöistä. He ovat selviytyneet vaikeuksistaan huolimatta ja erityislahjakkuuksien ansiosta itsenäiseen elämään. Elokuva antoi autismille kasvot ja on inspiroinut muun muassa autistien oikeuksien liikettä.
Vivien Halász
Kilpaura
Maaliskuussa 2014 Halász saavutti hopeaa Espanjan Openin katassa. Kesäkuussa hän saavutti sushiho katalla hopeaa All American Openissa. Myös kultaa voittanut Gergana Kostova esitti saman katan.
Toukokuussa 2015 Halasz oli mukana Berliinin EM-kisoissa, jossa hänen turnaus päättyi toisella kierroksella hävittyään keskisarjan ottelussa Ksenija Zasorinalle. Heinäkuussa hän edusti kummitessa Euroopan joukkuetta Brasiliassa pidetyissä World Team Cupissa. Joukkueeseen kuuluivat Oliveri Roberto, Elsa Álvarez, Rudolf Conquet ja Alejandro Navarro. Joukkue saavutti pronssia. Loppuvuodesta joulukuussa Halasz saavutti kaksi EM-pronssia Puolassa. Yksilö- ja joukkuekatassa.
Sademies
BAFTAt
Ehdokkaana:
Vivien Halász
Kilpaura
Kesäkuussa 2016 hän saavutti hopeaa naisten katassa All American Openissa, New Yorkissa, jossa Elsa Álvarez voitti kultaa. Hän otteli myös alle 65-kiloisten sarjassa, jossa Halasz voitti pronssiottelussa Danessa Rodriguezin.
Sademies
Golden Globet
Ehdokkaana:
Vivien Halász
Kilpaura
Maaliskuussa 2017 Halasz saavutti katassa hopeaa Espanjan Openissa häviten turnauksen voittaneelle Elsa Álvarezille. Halasz voitti kumitessa alle 65-kiloisten sarjassa pronssia. Kesäkuussa hän voitti All American Openin mestaruuden ennen toiseksi tullutta Zornitsa Kostovaa.
Maaliskuussa 2018 Halász saavutti Espanjan Openissa naisten keskisarjassa hopeaa hävittyään loppuottelussa Jekaterina Korolevalle. Lokakuussa Halasz sen sijaan saavutti pronssia Saksan Openin keskisarjassa. Marraskuussa hän sijoittui kahdeksanneksi Euroopan Openissa hävittyään ainoan ottelunsa Marianna Krashakovalle.
Maaliskuussa 2019 Halasz voitti urallaan toista kertaa Espanjan Openin keskisarjan, kun hän voitti loppuottelussa Nicoleta Filomencun. Kesäkuussa Halasz tuli toiseksi All American Openissa, hävittyään alle 65-kiloisten sarjan loppuottelussa Shainez El Haimourille.
Kesäkuussa 2022 Halász eteni urallaan ensimmäistä kertaa EM-kilpailuissa mitaliotteluun. Hän hävisi raskaansarjan pronssiottelun Greta Szalaille.
Brigitte Gapais-Dumont
Brigitte Gapais-Dumont (25. huhtikuuta 1944 Saint-Fargeau – 29. marraskuuta 2018) oli ranskalainen miekkailija ja olympiamitalisti.
Gapais-Dumont kuului Ranskan floretin joukkuekilpailussa olympiahopeaa Montréalissa 1976 saavuttaneeseen joukkueeseen. Hän kilpaili kesäolympialaisissa myös Tokiossa 1964, Méxicossa 1968 ja Münchenissä 1972 saavuttaen muun muassa kolme neljättä sijaa. Gapais-Dumont kuoli sairastettuaan pitkään 74-vuotiaana 29. marraskuuta 2018.
Eurovision laulukilpailu 2024
Eurovision laulukilpailu 2024 on järjestyksessään 68. Eurovision laulukilpailu. Se järjestetään Malmössä, Ruotsissa, Loreenin voitettua Liverpoolissa vuoden 2023 kilpailun kappaleella ”Tattoo”. Kilpailun semifinaalit järjestetään 7. ja 9. toukokuuta ja finaali 11. toukokuuta 2024. Euroviisut järjestetään Ruotsissa seitsemättä kertaa ja Malmössä kolmannen kerran; aiemmin kilpailu on järjestetty Tukholmassa vuosina, ja , Göteborgissa vuonna  sekä Malmössä vuosina  ja.
mennessä 28 valtiota on osoittanut kiinnostusta osallistua kilpailuun. palaa kilpailuun 30 vuoden tauon jälkeen.
Tapahtumapaikka
Vuoden 2024 kilpailu järjestetään Ruotsin Malmössä Loreenin voitettua vuoden 2023 kilpailun. Kyseessä on seitsemäs kerta kun Euroviisut järjestetään Ruotsissa, aiemmin maa on isännöinyt vuosina 1975, 1985, 1992, 2000, 2013 ja 2016. Tapahtumapaikkana toimii 15 500 kapasiteetin omaava Malmö Arena. Monitoimiareenalla on järjestetty konsertteja, urheilutapahtumia sekä muita tapahtumia. Areenalla järjestettiin myös vuoden 2013 Eurovision laulukilpailu.
Valintavaihe
Pian Loreenin voiton jälkeen Ruotsin kolme suurinta kaupunkia Tukholma, Göteborg ja Malmö ilmaisivat kiinnostuksensa isännöidä vuoden 2024 kilpailun. Näiden lisäksi Eskilstuna, Jönköping, Örnsköldsvik, Partille ja Sandviken kertoivat halukkuudestaan isännöidä kilpailua.
SVT ilmoitti, että kiinnostuneiden kaupunkien piti jättää virallinen hakemus kilpailun järjestämisestä 12. kesäkuuta 2023 mennessä. Tukholma ja Göteborg ilmoittivat tarjouksistaan 7. ja 10. kesäkuuta. Malmö ja Örnsköldsvik 13. kesäkuuta. Vähän ennen hakuajan päättymistä SVT paljasti saaneensa useita tarjouksia, myöhemmin selventäen että ne olivat tulleet näistä neljästä kaupungistä. Ennen tätä ilmoitusta Sandviken ja Jönköping olivat jo jättäytyneet pois valinnasta. 7. heinäkuuta 2023 SVT ja EBU ilmoittivat Malmön isäntäkaupungiksi.
Selite: Isäntäkaupunki Ehdokaskaupungit
Osallistujamaat
Seuraavat maat ovat osoittaneet kiinnostusta osallistua kilpailuun.
Edellisenä vuonna osallistuneet maat
Maat, jotka osallistuivat edellisen vuoden kilpailuun, mutta eivät ole ilmoittaneet osallistumisestaan vuonna 2024.
Henrik Sedin
Lars Henrik Sedin (s. 26. syyskuuta 1980 Örnsköldsvik, Ruotsi) on ruotsalainen pelaajauransa lopettanut jääkiekkoilija, pelipaikaltaan keskushyökkääjä. Hän edusti koko 17-vuotisen NHL-uransa Vancouver Canucksia. Samassa joukkueessa pelasi myös hänen identtinen kaksoisveljensä Daniel Sedin.
Elitserien
Sedin aloitti ammattilaisuransa örnsköldsvikiläisseura Modossa, jossa pelasi myös juniorina (ennen siirtymistä Modon junioreihin hän pelasi Järveds IF:ssä). Hänen ensimmäinen kautensa Ruotsin jääkiekon pääsarjassa Elitserienissä oli kausi 1997–1998, jolla hän keräsi vielä vaatimattomat viisi tehopistettä, yhden maalin ja neljä syöttöpistettä, 39:ssä runkosarjaottelussa. Kahdella seuraavalla hänen pistemääränsä kasvoivat huomattavasti: kaudella 1998–1999 Sedin oli toiseksi eniten pisteitä tehnyt Modo-pelaaja (yhdessä Samuel Påhlssonin kanssa) kaksoisveljensä Danielin jälkeen tehtyään 34 tehopistettä, 12 maalia ja 22 syöttöpistettä, 49:ssä runkosarjaottelussa ja 1999–2000 hän oli joukkueensa paras pistemies tehtyään 50:ssä runkosarjaottelussa 47 tehopistettä, yhdeksän maalia ja 38 syöttöpistettä. Elitserienin pistepörssissä hän oli kaudella 1999–2000 jaetulla sijalla kuusi ja syöttöpörssissä sijalla kaksi. Kauden 1998–1999 päätteeksi Henrik ja Daniel Sedin saivat Ruotsin vuoden jääkiekkoilijan palkinnon Guldpuckenin.
Elitserienin loppuotteluissa Sedin on pelannut kahdesti, vuosina 1999 ja 2000. Kevään 1999 pudotuspeleissä, joissa Modo hävisi mestaruuden Brynäsille, hän teki kymmenen tehopistettä, kaksi maalia ja kahdeksan syöttöpistettä, 13:ssa ottelussa ja vuoden 2000 pudotuspeleissä, joissa Modo hävisi mestaruuden Djurgårdenille, 14 tehopistettä, viisi maalia ja yhdeksän syöttöpistettä, niin ikään 13:ssa ottelussa.
NHL-kauden 2004–2005 peruunnuttua työsulun vuoksi molemmat Sedinit palasivat vuodeksi Modoon. Henrik Sedin oli tuolla kaudella joukkueen kolmanneksi paras pistemies Mattias Weinhandlin ja Peter Forsbergin jälkeen tehtyään runkosarjassa 36 tehopistettä, 14 maalia ja 22 syöttöpistettä, 44:ssä ottelussa. Pudotuspeleissä hän teki neljä tehopistettä, maalin ja kolme syöttöpistettä, kuudessa ottelussa. Yhteensä hän on pelannut neljällä Elitserien-kaudella 182 runkosarjaottelua, joissa hän on tehnyt 122 tehopistettä, 36 maalia ja 86 syöttöpistettä, ja 39 pudotuspeliottelua, joissa hän on tehnyt 28 tehopistettä, kahdeksan maalia ja 20 syöttöpistettä.
NHL
Sedin sai NHL-varauksen, kun Vancouver Canucks varasi hänet varaustilaisuuden 1999 ensimmäisen kierroksen kolmantena pelaajana. Canucks oli hankkinut itselleen myös ensimmäisen kierroksen toisen varausvuoron, jolla se varasi hänen veljensä.
Daniel ja Henrik Sedin aloittivat NHL-uransa syksyllä 2000. Tulokaskaudellaan Henrik Sedin teki 82:ssa runkosarjaottelussa 29 tehopistettä, yhdeksän maalia ja 20 syöttöpistettä, sijoittuen tulokkaiden pistepörssissä kolmanneksitoista ja seuraavilla kolmella runkosarjakaudella hän teki pisteitä tasaiseen tahtiin, 2001–2002 36 tehopistettä, 16 maalia ja 20 syöttöpistettä, 2002–2003 39 tehopistettä, kahdeksan maalia ja 31 syöttöpistettä, ja 2003–2004 42 tehopistettä, 11 maalia ja 31 syöttöpistettä. Ensimmäisellä NHL-kaudellaan hän sijoittui joukkueensa sisäisessä pistepörssissä kymmenenneksi, toisella kuudenneksi, kolmannella seitsemänneksi ja neljännellä viidenneksi.
NHL:n työsulun 2004–2005 jälkeen Sedin on ollut Vancouver Canucksin tehokkaimpia hyökkäyspelaajia. Kaudella 2005–2006, jolla hän muodosti tehokkaan ketjun veljensä Danielin ja Anson Carterin kanssa, hän oli joukkueen toiseksi paras pistemies maanmiehensä Markus Näslundin jälkeen tehtyään 82:ssa runkosarjaottelussa 75 tehopistettä, 18 maalia ja 57 syöttöpistettä. Lisäksi hän oli joukkueen sisäisen syöttöpörssin kärkinimi. Kaudella 2006–2007 hän oli toistamiseen Canucksin toiseksi paras pistemies: hän teki 81 tehopistettä, 10 maalia ja 71 syöttöpistettä. Hänen edelleen joukkueen sisäisessä pistepörssissä sijoittui Daniel Sedin 84:llä tehopisteellään. NHL:n syöttöpörssissä Henrik Sedin sijoittui Sidney Crosbyn, Joe Thorntonin ja Marc Savardin jälkeen neljänneksi. Myöhempinä vuosina hän on ollut Canucksin paras pistemies kausina 2007–2008, 2009–2010, 2011–2012 ja 2012–2013.
Kaudella 2009–2010 Sedin voitti koko NHL:n runkosarjan pistepörssin tehtyään 112 tehopistettä, 29 maalia ja 83 syöttöpistettä, 82:ssa ottelussa. Hänet palkittiin näin Art Ross Trophylla. Lisäksi hänet palkittiin kauden päätteeksi liigan arvokkaimman pelaajan palkinnolla Hart Memorial Trophylla ja nimettiin ensimmäiseen tähdistökentälliseen. Hänet nimettiin ykköstähdistöön myös kauden 2010–2011 päätteeksi, jolloin siihen äänestettiin myös hänen veljensä. Vancouver Canucks ylsi kaudella 2010–2011 NHL:n loppuotteluihin pelaamaan Stanley Cupin voitosta, mutta Boston Bruins vei mestaruuden voitoin 4–3. Sedin teki vuoden 2011 pudotuspeleissä 22 tehopistettä, kolme maalia ja 19 syöttöpistettä, 25:ssä ottelussa ja voitti pudotuspelien syöttöpörssin sekä sijoittui pistepörssissä toiseksi David Krejčín jälkeen.
Sedin nimettiin lokakuussa 2010 Vancouver Canucksin kapteeniksi. Helmikuussa 2013 hän ohitti Markus Näslundin seuran historian eniten pisteitä tehneenä pelaajana tehtyään NHL-uransa 757. pisteen, syötön Alexandre Burrowsin tekemään maaliin ottelussa Dallas Starsia vastaan. Helmikuussa 2020 Vancouver Canuks jäädytti Henrik ja Daniel Sedinin pelinumerot.
Maajoukkue
Sedin on edustanut Ruotsia viisissä aikuisten jääkiekon maailmanmestaruuskilpailuissa (1999, 2000, 2001, 2005 ja 2013) ja on ollut voittamassa kerran kultaa (2013) sekä kahdesti pronssia (1999 ja 2001). Hän tuli mestaruusvuoden 2013 joukkueeseen kesken turnauksen ja teki neljässä ottelussa yhdeksän tehopistettä, neljä maalia ja viisi syöttöpistettä. Loppuottelussa Sveitsiä vastaan, joka päättyi maalein 5–1, hän teki kolme tehopistettä, kaksi maalia ja syöttöpisteen. Hänet valittiin maailmanmestaruuskilpailujen 2013 tähdistökentälliseen.
Sedin on pelannut myös kaksissa talviolympialaisissa, Torinossa 2006, joissa Ruotsi voitti jääkiekon olympiakultaa, ja Vancouverissa 2010. Hän teki vuoden 2006 talviolympialaisten jääkiekkoturnauksessa kahdeksassa ottelussa kolme maalia ja antoi yhden maaliin johtaneen syötön. Olympialaisten ja maailmanmestaruuskilpailujen lisäksi hän on edustanut maataan myös vuoden 2004 jääkiekon maailmancupissa.
Yksityiselämä
Henrik Sedin on naimisissa ja hänellä on vaimonsa Johannan kanssa kaksi lasta, vuosina 2006 ja 2010 syntyneet pojat. Henrik ja Daniel Sedin ovat innokkaita raviurheilun harrastajia ja hevosenomistajia. Heidän toistaiseksi menestynein hevosensa on Robert Berghin valmentama vuoden 2013 Elitloppet-voittaja Nahar.
J. J. Cale
Ura
J. J. Cale syntyi Oklahoma Cityssä ja varttui Tulsassa. Hän soitti teini-ikäisenä useissa rock and roll -yhtyeissä ja Western swing -yhtyeissä. Cale muutti Nashvilleen 21-vuotiaana ja pääsi töihin Grand Ole Opryn kiertueelle.
Asuttuaan Nashvillessä muutaman vuoden Cale palasi Tulsaan. Soitettuaan ensin siellä klubeilla yhdessä Leon Russellin kanssa Cale muutti Los Angelesiin. Siellä Cale soitti aluksi lyhyen aikaa Delaney & Bonnie -duon kanssa kunnes aloitti oman soolouransa vuonna 1965. Samana vuonna hän kirjoitti kappaleen “After Midnight”, josta tuli myöhemmin hänen tunnetuin laulunsa. Cale perusti vuoden 1966 tienoilla yhtyeen nimeltä The Leathercoated Minds yhdessä lauluntekijä Roger Tillisonin kanssa. Yhtye julkaisi psykedeelisen albumin A Trip Down Sunset Strip (1966).
Cale palasi Tulsaan vuonna 1967 ja alkoi soitella paikallisissa klubeissa. Hänen äänittämänsä demot johtivat levytyssopimukseen Shelter-levymerkin kanssa vuonna 1969. Eric Clapton julkaisi samana vuonna coverinsa “After Midnightista”, joka nousi Yhdysvaltain singlelistan top-20:een ja toi Calelle julkisuutta.
Cale julkaisi esikoisalbuminsa Naturally vuonna 1971. Sitä seurasi pian albumi Really, jonka jälkeen Cale julkaisi uusia albumeja parin vuoden välein. Calen 1970-luvun alun albumit tuottivat hänelle muutaman singlehitin, kuten “Crazy Mama”, “After Midnight”, “Call Me the Breeze”, “Lies” ja “Hey Baby”. Eric Clapton teki coverin myös Calen kappaleesta “Cocaine“.
Cale vaihtoi Shelteriltä MCA:lle 1980-luvun taitteessa. Yhden albumin jälkeen hän siirtyi Mercury Recordsille. Vuoden 1983 jälkeen Cale jättäytyi syrjään pitkäksi aikaa ja julkaisi seuraavan albuminsa Travel Log vasta vuonna 1990, minkä jälkeen hän julkaisi 1990-luvulla vielä kolme albumia. Cale jatkoi albumien julkaisemista 2010-luvulle saakka, kunnes hän kuoli sydänkohtaukseen vuonna 2013.
J. J. Cale esiintyi yhtyeineen Suomessa Kulttuuritalolla huhtikuussa 1976 ja toukokuussa 1977.
Musiikki
Cale levytti suurimman osan tuotannostaan soolona, mutta albumin The Road to Escondido hän teki Eric Claptonin kanssa.
Kitaristina J. J. Cale oli monipuolinen soittaja, jolta luonnistui rock’n roll, blues, country, jazz sekä balladit ja instrumentaalimusiikki. Hänen soittotapansa oli omaperäinen, jota myös kutsutaan Tulsa-soundiksi tai J.J. Cale -soundiksi. Cale soitti kuten lauloikin "lähes kuiskaamalla".
Cale useimmiten myös nauhoitti ja miksasi levynsä itse. Huomiota herättävää oli hänen mieltymyksensä varhaisten rumpukoneiden käyttöön. Omaehtoisuus korostui myös Calen tavassa vältellä julkisuutta ja olla pyrkimättä supertähdeksi. Cale ei tehnyt isoja maailmankiertueita.
Videodrome – tuhon ase
Videodrome – tuhon ase on David Cronenbergin ohjaama ja käsikirjoittama surrealistinen tieteistrilleri vuodelta 1983. Elokuvan juoni kertoo pienen kaapeli-TV-aseman johtajasta, joka löytää salaperäisen satelliittisignaalin ja joutuu äärimmäisten väkivalta- ja surmakuvausten pauloihin.
The New York Timesin kriitikot valitsivat Videodromen vuonna 2004 yhdeksi kaikkien aikojen tuhannesta parhaasta elokuvasta maailmassa. Helsingin Sanomien Helena Ylänen kehui elokuvaa tuoreeltaan tyylikkääksi ja persoonalliseksi työksi, joka kuitenkin viileydellään ja siisteydellään osoittaa kauhuelokuvagenrelle tyypillisen tyhjyyden: ”Katsojan ajatus pysyy kirkkaana, eikä siitä ole tämän aihepiirin kyseessä ollen yksinomaan hyötyä”. Ylänen mainitsee James Woodsin pääroolin miellyttävän hillitysti tehdyksi.
Suomen sosiaalifoorumi
Suomen sosiaalifoorumi on kansainvälisten esikuvien mukaan järjestettävä vuotuinen tapahtuma, joka on järjestetty vuodesta 2002. Mukana on lähes sata järjestöä. Sen motto on “Toisenlainen maailma on mahdollinen.” Liike on syntynyt reaktiona uusliberaaliin talouspolitiikkaan. Pohdinnan aiheena on vaihtoehtoinen globalisaatio, joka ei tapahdu suuryritysten ehdoilla vaan jossa keskeisiä ovat solidaarisuus, ihmisoikeudet ja demokratia.
Tapahtuman järjestäjien joukossa on punavihreitä järjestöjä, ammattiyhdistysaktiiveja, kirkon ja kulttuurialan väkeä ja muita yhteiskunnallisesti aktiivisia tahoja.
Piika
Piika tarkoittaa entisaikaan maataloon tai kartanoon kotiapulaiseksi tai palvelijattareksi palkattua nuorta tyttöä tai naista. Piiat tekivät myös raskaita pelto- ja navettatöitä. Piiaksi lähdettiin tavallisesti noin 15 vuoden iässä. Tavallista oli, että piian työura päättyi avioliittoon ja oman talouden perustamiseen esimerkiksi torpparin, talonpojan tai käsityöläisen kanssa. Yksin elävät piiat saattoivat jatkaa palvelusta koko elämänsä ajan.
Peter Mandelson
Mandelson opiskeli Oxfordin yliopistossa filosofiaa sekä valtio- ja taloustieteitä. Hän toimi ensimmäisessä Euroopan yhteisöjen nuorisofoorumissa Ison-Britannian valtuuskunnan johtajana Strasbourgissa 1979. Mandelson siirtyi työväenpuolueen kampanja- ja viestintäjohtajaksi 1985 oltuaan maansa ammattiliittojen keskusjärjestön talousasiantuntijana ja television ajankohtaisohjelmien tuottajana. Hän oli Tony Blairin kampanjapäällikkö vuoden 1997 parlamenttivaaleissa.
Piika
Piika saattoi tarkoittaa myös piikaista, nuorta neitoa yleensä. Piika voi olla myös lempinimi.
Peter Mandelson
Hänestä tuli kansanedustaja vuonna 1992, kun hänet valittiin Hartlepoolin vaalipiiristä. Kansanedustajana Mandelson toimi vuoteen 2004 asti, jonka jälkeen hän on toiminut Euroopan komission jäsenenä.
Piika
Palvelusväkeä oli Suomen kaupunkien asukkaista 1700-luvulla noin viidesosa ja lisäksi heitä oli maaseudulla. Piikoja oli enemmän kuin renkejä. Piiat olivatkin kaupungeissa merkittävä väestönosa. Heitä ei ollut jokaisessa talossa, vaan kaupungeissa noin joka kolmannessa. Jos piikoja oli samassa talossa useita, heillä oli tietty arvojärjestyksensä. Ylimpiä olivat neitsyet, jotka olivat porvarissyntyisiä taloudenhoitajia. Alimmat olivat pikkupiikoja, 13-15-vuotiaita aloittelijoita.
Peter Mandelson
Mandelsonista tuli kauppa- ja teollisuusministeri vuonna 1998 ja seuraavana vuonna hänestä tuli Ison-Britannian Pohjois-Irlannin asioiden ministeri. Mandelsonin johdolla käytiin vuosina 1999–2001 neuvotteluja, joiden seurauksena Pohjois-Irlantiin perustettiin protestanttien ja katolisten yhteishallitus ja IRA ilmoitti aseidensa poistamisesta. Myös Pohjois-Irlannin poliisivoimat uudistui täydellisesti.
Piika
Piiat olivat varsin liikkuvaista väkeä. Varsin suuri osa esimerkiksi Oulun piioista lähti Tukholmaan parempaa elämää etsimään.
Peter Mandelson
Mandelson joutui eroamaan ensimmäisestä ministerinasemastaan, kun paljastui että hän oli ostanut 1996 asunnon Notting Hillistä Työväenpuolueen miljonäärikansanedustaja Geoffrey Robinsonin antamalla 373 000 punnan korottomalla lainalla.
Tammikuussa 2001 väitettiin että Mandelson oli soittanut sisäministeri Mike O'Brienille intialaisen liikemiehen Srichand Hindujan puolesta, joka haki kansalaisuutta, ja jonka perhe oli pääsponsorina Millennium Domen "Faith Zonessa". Hinduja oli myös Intian hallituksen tutkinnassa Bofors-skandaaliin liittyen. Mandelson erosi 24. tammikuuta 2001, mutta väitti ettei ollut tehnyt mitään väärää.
Piika
Piiat avioituivat yleensä oman yhteiskuntaryhmänsä sisällä, renkien tai talollisen poikien kanssa. Silloin tällöin saattoi syntyä avioliitto porvarinkin kanssa.
Talon isännällä oli laaja oikeus valvoa piikojensa käyttäytymistä. Talosta ei saanut lähteä omin luvin, jottei joutuisi krouveihin tai huonoille teille. Oulusta on vuonna 1782 kirjattu muistiin tapaus, että piika vangittiin miesten vaatteiden käyttämisen takia, koska sillä saattoi olla jokin rikollinen tarkoitus. Kyseinen piika puolustautui sillä, että miesten vaateiden pitäminen oli hänen tekemässään työssä käytännöllisempää. Oikeus päätti julistaa piian irtolaiseksi ja karkottaa hänet kaupungista sukupuolen vastaisen pukeutumisen takia.
Peter Mandelson
Pääministeri Gordon Brown ilmoitti 3. lokakuuta 2008 Mandelsonin palaavan hallitukseen taistelemaan maailmanlaajuista finanssikriisiä vastaan. Pian tämän jälkeen The Sunday Times esitti tietoja Mandelsonin lomanvietosta Oleg Deripaskan huvijahdilla Korfulla. Kauppakomissaarina toimiessaan Mandelson oli laskenut kahdesti alumiinitullia, joka koitui Deripaskan eduksi.
Samassa yhteydessä Mandelson sai elinikäisen aatelisarvon Baron Mandelson, of Foy in the County of Herefordshire and of Hartlepool in the County of Durham ja paikan ylähuoneessa.
Piika
Piiat olivat yleisiä suuremmissa maataloissa vielä 1950- ja 1960-luvulla. Tämän jälkeen yhteiskuntarakenne muuttui merkittävästi ja piiat samoin kuin rengit vähenivät. Nykyisin nimitystä piika käytetään lähinnä halventavana nimityksenä kotiapulaisesta tai muusta naispuolisesta palkollisesta, joka on palkattu tekemään likaisimmat työt.
Nemetona
Nemetona oli kelttien pyhiä lehtoja ja temppeleitä suojeleva jumalatar. Hänen nimensä tulee sanasta nemeton ”pyhäkkö”. Jumalattaren nimi tarkoittaa suunnilleen "hän jota kunnioitetaan pyhäkössä". Nemetonaa palvottiin itäisessä Galliassa sekä nykyisen Saksan alueella ja Britanniassa. Usein hänet esitettiin yhdessä Mars-jumalan kelttiläisen version kanssa, ja on mahdollista, että Nemetonalla on alun perin ollut sotaisa tehtävä. Hänen nimensä saattaa myös liittyä irlantilaiseen sotaisan kiihkon jumalattareen Nemhainiin.
M/T Tupavuori
thumb|M/T Tupavuori saapuu [[Teijo (Perniö)|Teijolle purettavaksi 10. lokakuuta 1959.]] M/T Tupavuori oli Neste Oy:n omistama säiliölaiva, joka räjähti vuonna 1958 Nesteen Naantalin jalostamon laiturissa.
Tupavuori rakennettiin Hollannissa Van der Giessen & Zonen’s Scheepswervenin telakalla Rotterdamin lähellä, ja se luovutettiin tilaajalle 12. tammikuuta 1954. Tupavuori oli valmistuessaan Suomen kauppalaivaston suurin alus.
Nesteen Naantalin öljynjalostamo aloitti 26. kesäkuuta 1957 toimintansa, kun tankkeri Tupavuori toi jalostamon laituriin 14 940 tonnin maaöljylastin Novorossijskista.
Pierre Engvall
Pierre Engvall (s. 31. toukokuuta 1996 Ljungby, Ruotsi) on ruotsalainen jääkiekkoilija, joka pelaa NHL-joukkue New York Islandersissa. Engvall on pelipaikaltaan vasen laitahyökkääjä.
Seuraura
Engvall on IF Troja-Ljungbyn kasvatti. Hän siirtyi kaudeksi 2012–2013 Frölunda HC:n J18-junioreihin. Engvall voitti J18 Elitissä joukkueen sisäisen tehotilaston lukemalla +17. Kauden 2013–2014 päätteeksi hän voitti sarjan pronssia. Engvall pelasi suurimman osan kaudestaan kuitenkin Frölundan J20-junioreissa, joita hän edusti myös Junior Club World Cupissa. Engvall debytoi kauden aikana myös miesten peleissä pelattuaan yhden ottelun lainalla Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa.
Toronto Maple Leafs varasi Engvallin seitsemännellä kierroksella 188. pelaajana NHL:n varaustilaisuudessa 2014. Hän oli kaudella 2014–2015 tehoilla 17+34=51 Frölundan J20-junioreiden paras pistemies ja syöttäjä. Engvall jakoi koko J20 SuperElitin pistepörssin toisen sijan Örebro HK:n Kalle Jellvertin kanssa edellään vain Djurgårdens IF:n Daniel Bernhardt. Pudotuspeleissä hän oli viidellä osumallaan Frölundan paras maalintekijä John Dahlströmin kanssa. Engvall voitti kauden päätteeksi SuperElitin hopeaa. Hän debytoi kauden aikana myös Frölundan SHL-joukkueessa, jossa Engvall pelasi kaksi runkosarja- ja kaksi Mestarien liigan ottelua tehden yhden maalin. Hän teki miesten pääsarjadebyyttinsä Mestarien liigassa 24. syyskuuta 2014 ranskalaista Diables Rouges de Briançonia vastaan. Ensimmäisen pääsarjamaalinsa Engvall teki seuraavassa ottelussaan 7. lokakuuta 2014 vieraissa itävaltalaista Villacher SV:tä vastaan. SHL-debyyttinsä hän teki 28. lokakuuta 2014 Färjestad BK:ta vastaan. Engvall pelasi kauden aikana miesten pelejä myös kymmenen ottelun verran lainalla Allsvenskan-joukkue IK Oskarshamnissa.
Kaudeksi 2015–2016 Engvall siirtyi vuoden mittaisella sopimuksella Allsvenskan-joukkue Mora IK:hon. Hänen ensimmäinen kokonainen kautensa miesten peleissä toi 50 runkosarjaottelussa tehot 12+12=24 ja viidessä nousukarsintasarjan ottelussa yhden maalin. Maaliskuussa 2016 Engvall teki Moran kanssa vuoden mittaisen jatkosopimuksen. Kaudella 2016–2017 hän oli joukkueen paras maalintekijä ja neljänneksi paras pistemies tehoilla 21+19=40. Engvall sijoittui Allsvenskanin maalipörssissä yhdeksänneksi ja jakoi pistepörssin kymmenennen sijan BIK Karlskogan Henrik Larssonin kanssa. Nousukarsintasarjassa hän oli Moran paras pistemies tehoilla 5+5=10. Engvall oli kauden päätteeksi nostamassa joukkuetta SHL:ään. Mora kauden päätyttyä, huhtikuussa 2017 hän siirtyi amatööritry-out -sopimuksella Engvallin varanneen Toronto Maple Leafsin farmijoukkueeseen Toronto Marliesiin, AHL:ään. Hän sai siellä tililleen yhden playoff-ottelun.
Engvall siirtyi kaudeksi 2017–2018 kaksivuotisella sopimuksella SHL-joukkue HV71:een. Hän teki SHL-uransa avausmaalin heti runkosarjan avauskierroksella 16. syyskuuta 2017 Djurgårdens IF:ää vastaan. Engvall sai ottelussa myös syöttöpisteen oltuaan kakkossyöttäjänä Erik Brännströmin tekemään voittomaaliin. HV71 voitti ottelun lukemin 4–2. Kaikkiaan hänen tulokaskautensa toi 31 runkosarjaottelussa tehot 7+13=20 ja kahdessa playoff-ottelussa yhden maalin. Engvallin runkosarjaa lyhensi 21 ottelulla lokakuussa 2017 tullut, leikkaushoitoa vaatinut solisluumurtuma. Mestarien liigassa hän teki viidessä ottelussa neljä syöttöpistettä ja voitti HV71:n sisäisen tehotilaston lukemalla +5. SHL-kauden päätyttyä, maaliskuussa 2018 Engvall siirtyi loppukevääksi amatööritry-out -sopimuksella taas Toronto Marliesin AHL-joukkueeseen. Hän teki siellä yhdeksässä runkosarjaottelussa tehot 4+4=8 ja 20 playoff-ottelussa tehot 3+5=8. Engvall voitti kauden päätteeksi Calder Cupin.
Toukokuussa 2018 Engvall teki kolmivuotisen tulokassopimuksen Toronto Maple Leafsin kanssa.
Heinäkuussa 2022 Engvall teki Maple Leafsin kanssa yksivuotisen ja 2,25 miljoonan dollarin arvoisen jatkosopimuksen.
Helmikuussa 2023 Maple Leafs kauppasi Engvallin New York Islandersiin vaihdossa kolmannen kierroksen varausvuoroon vuoden 2024 varaustilaisuudessa.
Maajoukkueura
Engvall pelasi World U-17 Hockey Challengessa vuonna 2013, jolloin hän voitti kultaa. Yhteensä Engvall on pelannut neljä nuorten ja 18 poikien maaottelua.
Muuta
Engvallin pikkuveli Kevin pelaa Rögle BK:n junioreissa.
Harald Edelstam
Gustav Harald Edelstam (17. maaliskuuta 1913 – 16. huhtikuuta 1989) oli ruotsalainen diplomaatti. Toisen maailmansodan aikana hän ansaitsi lempinimen Svarta nejlikan (”musta neilikka”) koska hän auttoi satoja norjanjuutalaisia, SOE-agentteja ja sabotäärejä pakenemaan Saksan miehitystä. 1970-luvun alussa hän asui Santiagossa, Chilessä, ja hän sai lempinimen 1970-luvun Raoul Wallenberg, kun hän auttoi yli 1 200 chileläistä, satoja kuubalaisia diplomaatteja ja siviilejä sekä 67 Uruguayn ja Bolivian kansalaisia pakenemaan diktaattori Augusto Pinochetin vainoa.
Elämä
Edelstam syntyi Tukholmassa, Ruotsissa, ja hän oli kamariherra Fabian Edelstamin ja Hilma Dickinsonin poika Hän oli suurlähettiläs Axel Edelstamin vanhempi veli ja Ruotsin parlamentin jäsenen Ernst Edelstamin pojanpoika. Edelstam läpäisi ylioppilastutkinnon vuonna 1933 ja valmistui oikeustieteen kandidaatiksi Tukholmassa vuonna 1939, ennen kuin hän työskenteli samana vuonna Tukholmassa Ruotsin ulkoministeriön attaseana.
Ura
Edelstam palveli Roomassa vuonna 1939 ja ulkoministeriössä Tukholmassa vuonna 1940, Berliinissä vuonna 1941 ja Oslossa vuonna 1942, jolloin hänestä tuli toinen varakonsuli vuonna 1944. Diplomaattina natsien miehittämässä Norjassa Edelstam pelasti satojen juutalaisten ja Quislingin hallintoa vastustaneiden vapautaistelijoiden hengen.
Hän toimi ulkoministeriön toisena sihteerinä Tukholmassa vuonna 1944 ja toimi ulkoministerin sihteerinä vuosina 1946–1948. Edelstam oli ulkoministeriön toinen sihteeri Tukholmassa vuonna 1946, joka toimi ensimmäisen sihteerinä vuonna 1948 ja ensimmäisessä sihteerissä Haagissa vuonna 1949 ja Varsovassa vuonna 1952. Hän oli sitten ulkoministeriön ensimmäinen sihteeri Tukholmassa vuonna 1953 ja toimi siellä vuonna 1956. Vuonna 1958 Edelstam lähetettiin Wieniin suurlähetystön neuvonantajana ja vuonna 1962 Istanbuliin pääkonsuliksi. .